Runje wčera před sto lětami su w Grodku kanusportowe towarstwo załožili. To je nětko tema wosebiteje wustajeńcy w tamnišim Delnjołužiskim holanskim muzeju.
Grodk (JoS/SN). Za kanusport w bywšej NDR hraješe Grodk wuznamnu rólu. Tole je widźeć we wosebitej wustajeńcy w tamnišim Delnjołužiskim holanskim muzeju. Ju pokazaja składnostnje 100. róčnicy załoženja Grodkowskeho kanusportoweho towarstwa 27. oktobra 1920. Hižo lěto pozdźišo natwarichu na prawym boku Sprjewje prěni čołmikowy dom. Wón je wšitke časy přetrał a prezentuje so po saněrowanju w lěće 2004 w nowej pyše. Spočatnje steješe wodowy pućowanski sport w srjedźišću. Jutry 1921 padlowachu z Grodka prěni raz do Čelnoho. Hač do Druheje swětoweje wójny tónle sport dominowaše. Najdlěša jězba wjedźeše 1939 na Dunaju wot Ingolstadta hač do Wiena.
szl_Latn szl_Latn